
Nr. 2042 din 04.11.2026

ANUNȚ CONCURS PENTRU POST CONTRACTUAL 

Colegiul Tehnic Energetic Sibiu cu sediul în Mun. Sibiu, str. Electricienilor nr. 1, județul Sibiu, în temeiul Hotărârii Guvernului nr. 1336/ 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, al Legii învățământului preuniversitar nr. 198/ 2023, al aprobării Inspectoratului Școlar Județean Sibiu nr. 1807 din 30.09.2026 și al Hotărârii Consiliului de administrație din 21.09.2026, organizează concurs pentru ocuparea următorului post contractual vacant:
	Denumirea postului
	Nr. posturi
	Categoria de personal
	Nivelul postului
	Statutul postului

	Secretar-șef unitate de învățământ (S)
	1
	Didactic auxiliar
	Conducere
	Vacant, perioadă nedeterminată, normă întreagă (8 ore/zi, 40 ore/ săptămână)


Salariul de bază se stabilește potrivit Legii-cadru nr. 153/ 2017, în funcție de vechimea în muncă și vechimea în specialitatea postului a candidatului declarat admis.
1. CONDIŢII GENERALE DE OCUPARE A POSTULUI:
Poate participa la concurs persoana care îndeplinește cumulativ următoarele condiții:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) ori cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare;
i) deține avizul psihiatric privind aptitudinea de a lucra în învățământ, eliberat conform Ordinului ministrului sănătății și al ministrului educației și cercetării nr. 55/3.335/2026.
2. CONDIȚII SPECIFICE NECESARE ÎN VEDEREA PARTICIPĂRII LA CONCURS ȘI OCUPĂRII POSTULUI CONTRACTUAL:
a) Nivelul studiilor: studii superioare absolvite cu diplomă de licență (specializarea economic/ juridic/ administrație publică);
b) Vechimea în specialitatea studiilor: minim șapte ani;
c) Să nu fie sancționat disciplinar în ultimii 3 ani.
POSTUL PRESUPUNE:
· Cunoștințe legislație acte de studii și documente școlare;
· Managementul resurselor umane și salarizare;
· Cunoștințe de utilizare PC și operare MS OFFICE (Word, Excel, poștă electronică), aplicații GOOGLE;
· Cunoștințe de utilizare a softurilor specific activităților: EDUSAL, REGES, SIIIR;
· Abilități de comunicare și relaționare;
3. ACTELE NECESARE PENTRU ÎNTOCMIREA DOSARULUI DE CONCURS:
1. Opis
1. Formular de înscriere la concurs, conform modelului prevăzut la anexa nr. 2 din HG 1336/2022, disponibil la secretariatul școlii;
1. Curriculum Vitae format Europass, datat și semnat pe fiecare pagină (CV-ul trebuie să conțină obligatoriu date de contact valide - adresa de email și număr de telefon);
1. Copia actului de identitate sau orice alt document care atestă identitatea, potrivit legii, aflate în termen de valabilitate;
1. Copia certificatului de căsătorie sau a altui document prin care s-a realizat schimbarea de nume, după caz;
1. Copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului; 
1. Acte doveditoare privind experiența/vechimea în muncă și în specialitatea studiilor solicitate pentru ocuparea postului - copie carnet de muncă/raport per salariat din REGES-online/adeverințe eliberate de către angajator pentru perioada lucrată care atestă vechimea în muncă și în specialitatea studiilor);
1. Dovadă că nu a fost sancționat disciplinar în ultimii 3 ani.  
1. Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
1. Certificat de cazier judiciar;
1. Certificatul de integritate comportamentală;
1. Aviz psihiatric conform Ordinului nr. 55/ 3335 / 2026.
4. MODALITATEA DE DEPUNERE A DOSARULUI
Candidații vor depune dosarul la sediul Colegiului Tehnic Energetic Sibiu din str. Electricienilor, nr.1 Sibiu, în perioada 05.11-18.11.2026, de luni până vineri, în intervalul orar 11:00 – 15:00. Dosarele depuse după data limită indicată în anunț, precum și cele incomplete vor fi declarate respinse.
Documentele doveditoare ale studiilor și experinței declarate în CV (copie ale diplomelor de studii, adeverințe, alte documente doveditoare) vor fi semnate de către candidat.
Adeverința care atestă starea de sănătate trebuie să conțină în clar, numărul, data, numele emitentului și calitatea acestuia, în formatul standard stabilit de Ministerul Sănătății.
Aviz psihiatric să fie în formatul standard stabilit în Ordinului nr. 55/ 3335 / 2026 emis de Ministerul Sănătății și Ministerul Educației.
Dosarul va avea opis semnat de candidat și cu toate paginile numerotate. 
5. PROBELE CONCURSULUI
Parcurgerea procesului de concurs va avea 3 etape:
1. Selecția dosarelor – se verifică existența tuturor documentelor, completarea lor corectă și îndeplinirea cumulativă a condițiilor. Lipsa oricărui document dintre cele enumerate, inclusiv a opisului și a numerotării paginilor va duce la respingerea dosarului. Rezultatul este „admis” sau „respins”.
1. Proba scrisă – lucrare pe baza tematicii și a bibliografiei, cu durata de 1 h 30 min. 
1. Interviul  - În cadrul interviului vor fi evaluate abilități, cunoștințe și competențe manageriale impuse de post. Interviul va conține și evaluarea competențelor digitale.
Fiecare probă se notează cu maximum 100 de puncte. Postul fiind de conducere, sunt declarați admiși la fiecare probă candidații care obțin minimum 70 de puncte. Proba scrisă este eliminatorie: la proba de interviu participă numai candidații admiși la proba scrisă.
Punctajul final este media aritmetică a punctajelor obținute la proba scrisă și interviu. Este declarat admis candidatul cu cel mai mare punctaj final, cu condiția să fi obținut punctajul minim la fiecare probă.                     La punctaje finale egale are prioritate candidatul cu punctajul cel mai mare la proba scrisă.
Rezultatele fiecărei etape se afișează la avizierul și pe site-ul școlii, cu mențiunea „admis” sau „respins”. Pentru protecția datelor personale, candidații sunt identificați prin numărul de înregistrare al dosarului.
Contestațiile se depun la secretariatul școlii, în termenul prevăzut în calendar, și se soluționează de comisia de soluționare a contestațiilor.
6. TEMATICA
- Legislație privind Contractul individual de muncă.
- Legislație privind Actele de studii şi documentele şcolare în învăţământul preuniversitar.
- Legislație privind Organizarea şi funcţionarea sistemului naţional de învăţământ preuniversitar.
- Legislație privind Încadrarea personalului din învăţământul preuniversitar.
- Legislație privind Particularități ale salarizării din învăţământul preuniversitar.
- Legislație privind Protecţia informaţiilor clasificate: definiţii, informaţii cu caracter de secret de serviciu.
- Legislație privind acordarea burselor școlare
- Legislație privind drepturile elevilor cu cerințe educaționale speciale (CES)
- Cunoştinţe de legislaţie privind emiterea şi evidenţa deciziilor, a adreselor oficiale și a adeverințelor.
- Legislație privind Arhivarea și circuitul documentelor.
- Cunoştinţe generale de gramatică şi ortografie a limbii române.
- Cunoştinţe de operare pe calculator (Word, Excel, etc).
- Cunoştinţe de utilizare a softului specific activităţii în şcoli (EDUSAL, REVISAL, SIIIR).

7. BIBLIOGRAFIE

1. Legea învățământului preuniversitar nr. 198/2023, compartimentul secretariat.
2. OME nr. 5.726/2024 privind aprobarea Regulamentului-cadru de organizare și funcționare a unităților de învățământ preuniversitar.
3. OME nr. 4.634/2024 pentru aprobarea Regulamentului privind regimul actelor de studii și al documentelor școlare gestionate de unitățile de învățământ preuniversitar.
4. OME nr. 732/ 2026 privind aprobarea Metodologiei-cadru de acordare a burselor.
5. Hotărârea Guvernului nr.564/2017 privind modalitatea de acordare a drepturilor copiilor cu cerințe educaționale speciale școlarizați în sistemul preuniversitar, cu modificările și completările ulterioare 
6. OMEN nr. 4.371/2017 pentru aprobarea Metodologiei privind managementul SIIIR pentru activitățile din învățământul preuniversitar.
7. OMECTS nr. 6.143/2011 privind aprobarea Metodologiei de evaluare anuală a activității personalului didactic și didactic auxiliar.
8. Legea nr. 53/2003 – Codul muncii, republicată.
9. Legea-cadru nr. 153/2017 privind salarizarea personalului plătit din fonduri publice.
10. HG nr. 295/2025, care aprobă procedura pentru registrul general de evidență a salariaților în format electronic (REGES-ONLINE)
11. HG nr. 250/1992, republicată, privind concediul de odihnă și alte concedii ale salariaților din administrația publică, din regiile autonome cu specific deosebit și din unitățile bugetare.
12. OUG nr. 158/2005 privind concediile și indemnizațiile de asigurări sociale de sănătate.
13. Contractul colectiv de muncă unic la nivel de sector de activitate Învățământ preuniversitar, înregistrat la MMSS-DDS sub nr. 1199/05.07.2023.
14. Legea nr. 477/2004 privind Codul de conduită a personalului contractual din autoritățile și instituțiile publice.
15. Legea Arhivelor Naționale nr. 16/1996, republicată.

8. CALENDARUL CONCURSULUI

	Nr. crt.
	Etapa concursului
	Data / perioada
	Ora
	Locația

	1
	Publicarea anunțului 
	04.11.2026
	15:00
	posturi.gov.ro, avizier, site

	2
	Depunerea dosarelor
	05.11.2026 18.11.2026
	11:00–15:00
	Secretariat

	3
	Selecția dosarelor
	19.11.2026
	09:00–12:00
	Sediul școlii

	4
	Afișarea rezultatelor selecției dosarelor
	19.11.2026
	până la ora 16:00
	Avizier, site

	5
	Depunerea contestațiilor la selecția dosarelor
	20.11.2026 
	09:00–12:00
	Secretariat

	6
	Soluționarea și afișarea rezultatelor contestațiilor
	23.11.2026
	până la ora 15:00
	Avizier, site

	7
	PROBA SCRISĂ
	25.11.2026
	09:00–10:30
	Sediul școlii

	8
	Afișarea rezultatelor probei scrise
	25.11.2026
	14:00
	Avizier, site

	9
	Depunerea contestațiilor la proba scrisă
	25.11.2026
	14:00–16:00
	Secretariat

	10
	Soluționarea și afișarea rezultatelor contestațiilor
	26.11.2026
	până la ora 15:00
	Avizier, site

	11
	INTERVIUL
	27.11.2026
	09:00
	Sediul școlii

	12
	Afișarea rezultatelor interviului
	27.12.2026
	14:00
	Avizier, site

	13
	Depunerea contestațiilor la interviu
	27.12.2026
	14:00– 15:00
	Secretariat

	14
	Soluționarea și afișarea rezultatelor contestațiilor
	27.12.2026
	16:00
	Avizier, site

	15
	AFIȘAREA REZULTATELOR FINALE
	27.12.2026
	16:00
	Avizier, site



									DIRECTOR,
								Prof.dr. VOLOSCIUC Sorin Dan

